Iechternacher Marathon

Den Iechternacher Marathon gouf 1981 an d'Liewe geruff. Déi dreiwend Kraaft war deemools den Theo Genson, deen extra dofir de „Spiridon Lëtzebuerg“ gegrënnt huet.Dupont 1997, S. 269. Den éischte Laf, bei deem 160 Leefer matgemaach hunnSchlechter 2012., war den 11. Oktober 1981 a gouf bei den Häre vum Herbert Kosmala (Lëtzebuerg) a bei den Damme vun der Jeanny Mahnen (Lëtzebuerg) gewonnen.Zwei-Länder-Marathon (Echternach LUX) ()

Vun 1982 u gouf d'Course vum neigegrënnte Veräin „Road Runners Echternach“ organiséiert, zu deem senge Grënnungsmemberen ë. a. de Gérard Wohl an de Firmin Dupont gezielt hunnDupont 1995, S. 18; Dupont 1997, S. 269; Dupont 1999, S. 423..

De Marathon, dee vun 1981 un all Joer am Oktober gelaf gouf, huet mat der Zäit ëmmer méi Leit op Iechternach gezunn. 1994 hunn 1.346 Leefer aus 24 verschiddene Länner dorun deelgeholl, dorënner 134 DammenDupont 1995, S. 19.. 1995 ware 1.687 Leefer um Start; 1.373 sinn am Zil ukommDupont 1996, S. 260.. 1996 hunn 1.355 Leefer d'Zil erreechtDupont 1997, S. 278.. 1998 hate sech 1.516 Leit ugemellt; wéinst dem schlechte Wieder hu ronn 200 Leefer op de Start verzicht, vill anerer hunn ënnerwee opginn, soudatt nëmmen 1.123 Leefer op der Arrivée ukomm sinnDupont 1999, S. 427..

Am Laf vun den 2000er Joren ass d'Zuel vun de Participante kontinuéierlech zeréckgaangen. Wéi dunn och nach ëmmer manner Fräiwëlleger bereet waren, bei der Organisatioun vum Marathon matzemaachen, huet de Comité am September 2012 d'Handduch geworf an déi 32. Oplo vum Marathon, déi fir den 21. Oktober 2012 virgesi war, kuerzfristeg ofgeblosen. De Lëtzebuerger Marathonchampionat, deen 2012 do sollt gelaf ginn, gouf dunn an de Frankfurtmarathon integréiert. 2015 an 2016 gouf de Marathon awer nach emol organiséiert.

Quellen
 Dupont, Firmin, 1995. Les «Road Runners Echternach» (RRE) en 1994. In: Annuaire de la Ville d'Echternach 1994, S. 18-21.
 Dupont, Firmin, 1996. Die “Road Runners Echternach” (RRE) im Jahre 1995. In: Annuaire de la Ville d'Echternach 1995, S. 258-263.
 Dupont, Firmin, 1997. 15 Jahre “Roadrunners Echternach”. In: Annuaire de la Ville d'Echternach 1996, S. 269-280.
 Dupont, Firmin, 1999. Die Road Runners Echternach in den Jahren 1997 und 1998. In: Annuaire de la Ville d'Echternach 1999, S. 423-429.
Schlechter, Romain, 2012. Das Ende des Echternacher Marathons: nach 31 Jahren keine weitere Auflage am 21. Oktober 2012. Tageblatt 2012, Nr. 215 (14. September), S. 30.

 Um Spaweck 
 Road Runners Echternach()
 Das Ende des Echternacher Marathons. Tageblatt.lu
 Gewënner vum Iechternach Marathon

Kategorie:Liichtathleetik zu Lëtzebuerg